Frode Forfang

Frode Forfang (født 1959) er norsk statsjenestemann og politiker (Ap). Fra juni 2012 til juni 2024 var han direktør i Utlendingsdirektoratet (UDI).Ny direktør i Utlendingsdirektoratet  Han var statssekretær for Arbeiderpartiet i Thorbjørn Jaglands regjering. 

Han er cand.mag. fra Universitetet i Oslo og master (tilsvarer hovedfag) i statsvitenskap fra London School of Economics and Political Science.Jobbe i UDI 

Frode Forfang startet i UDI i 1998, først som informasjonssjef, senere arbeidet han som avdelingsdirektør og assisterende UDI-direktør. Han fungerte som UDI-direktør da tidligere UDI-direktør Ida Børresen i 2012 ble direktør på Stortinget.

Forfang var statssekretær for bistandssaker i Utenriksdepartementet fra 1. november 1996 til 16. oktober 1997. Han har tidligere vært internasjonal sekretær i Arbeiderpartiet, leder av Landsrådet for Norske Ungdomsorganisasjoner som representant for Arbeidernes ungdomsfylking, og informasjonsansvarlig ved Europakommisjonens Oslo-delegasjon.Årsberetning for LNU 1985

Han ledet UDI under den europeiske migrasjonskrisen rundt 2015-16 da antallet asylsøkere ble mangedoblet, og UDI måtte øke kapasiteten. Han hadde også ansvaret da Russlands fullskalainvasjon av Ukraina i 2022 førte til stor tilstrømming av Ukrainske flyktninger. 

I 2025 utgav han boka Asylparadokset, hvor han beskriver hvordan asylsystemet fungerer i Norge og vestlige land, og hvor han argumenterer for at asylsystemet verken fungerer til beste for asylsøkerne eller mottakslandene. Han omtaler situasjonen som et paradoks, ettersom potensielle asylanter gis omfattende rettigheter til å søke asyl i et hvilket som helst land de lykkes med å flykte til, men som mottakslandene gjør drastiske tiltak for å gjøre det vanskelig å benytte seg av.

 Referanser 

 Eksterne lenker 



Kategori:Statssekretærer fra Ap
Kategori:Norske embets- og tjenestemenn
Kategori:Norske statsvitere
Kategori:Regjeringen Jagland
Kategori:Utlendingsdirektoratet
Kategori:Alumni fra London School of Economics
Kategori:Alumni fra Universitetet i Oslo